fi fi fi fi fi fi fi et fi fi fi fi fi it fi fi fi fi fi et fi fi hbs_lat fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en en en en en en en en fi en fi fi zh fi fi fi et fi zh fi fi zh fi fi zh it fi fi fi zh fi fi et fi fi zh hbs_lat fi en
Armenian ohjaajavaihto 2.-18.7.2020 – Ortodoksisten nuorten liitto
”Hengenkantaja, jonka sisimmässä on Jumalan Henki, tarkkaa kaikkea, missä ikinä liikkuu; hän on pelkkää silmää ja hajuaistia. Kaikki hänen aistinsa ovat valppaina – niitä liikuttelee Jumalan Henki." - vanhus Porfyrios Kausokalivialainen
"Sinä näet, että kaikki luotu palvelee yhtäläisesti kaikkia: aurinko, kuu ja tähdet valaisevat kaikkia samalla tavalla." -Pyhä Tihon Sadonskilainen
"Rakkaudesta kiinni pitäminen on Jumalasta kiinni pitämistä." - Pyhä Nikolaos Kabasilas
Armenian lasten ja nuorten tuki ry:n ja ONL ry:n järjestämä talkoolaisohjaajien vaihto-ohjelma jatkuu kesällä 2020, jo viidettä kertaa. Kesäkuussa saamme Suomeen, Valamon kristinoppileirille, kaksi talkoolaisohjaajaa Armeniasta. Vastaavasti heinäkuussa pääsee 2 talkoolaisohjaajaa Suomesta Armeniaan.
Kesän 2020 vaihto-ohjelman leiri järjestetään 6.-15.7. Archisissa, Koillis-Armeniassa, Tavushin maakunnassa. Kylässä on satakunta lasta ja nuorta, joille tämä reilun viikon mittainen päiväleiri tarjoaa ainutlaatuisen mahdollisuuden oppia uutta ja viettää aikaa myös pelaten ja leikkien.
Suomesta lähtevien ohjaajien vaihto-ohjaajajakso on kaavailtu ajalle 2.-18.7.2020. Tarkat päivät riippuvat lentojen hinnoista ja saatavuudesta, mutta vaihto sijoittuu näiden päivien välille.
Vaihtoon haetaan kahta täysi-ikäistä ohjaajaa, joilta edellytetään:
vähintään 18 vuoden ikää
aiempaa leirinohjaajakokemusta ja valmiutta suunnitella omista osaamisalueista ja vahvuuksista lähtevää ohjelmaa kullekin leiripäivälle
hyvää englanninkielen taitoa (myös armenian ja venäjän osaamisesta on hyötyä, mutta se ei ole edellytys valinnalle)
uskallusta lähteä ohjaamaan vieraaseen kulttuuriin ja ympäristöön
voimassaolevaa passia (voimassa vähintään 6kk matkan jälkeen)
valmiutta raportoida vaihdosta kuvien ja tekstin muodossa
ortodoksisen kirkon jäsenyys on eduksi (leirillä tehdään yhteistyötä Armenian ortodoksisen kirkon kanssa)
Työkokemuksen lisäksi vaihto tarjoaa mahdollisuuden tutustua Armeniaan ja jakaa tietoa Suomesta ja suomalaisesta kulttuurista, uusia kokemuksia ja ystäviä sekä tietysti myös hauskanpitoa. Leiristä ei makseta palkkaa, mutta matkat Helsingistä Armeniaan ja täysi ylöspito Armeniassa kustannetaan. Itselle jäävät maksettaviksi vain matkakulut Suomessa, omat vakuutukset, mahdolliset rokotukset sekä tuliaiset armenialaisille isäntäperheille.
Vaihdon aikana olosuhteet voivat olla hyvin erilaiset kuin Suomessa, kannattaa varautua esimerkiksi lattiamajoitukseen ja rajoitettuun vedensaantiin. Erikoisruokavalioiden toteuttamista ei välttämättä voida taata.
Lähetä hakemuksesi 22.3. mennessä onl (a) ort.fi. Kerro hakemuksessasi ainakin seuraavat asiat:
Yhteystietosi (osoite, puhelinnumero ja sähköpostiosoite)
Miksi juuri sinä olisit sopiva osallistumaan ohjaajavaihtoon?
Aiempi työ- ja leirikokemuksesi, mahdollinen opiskelualasi tai ammattisi
Harrastuksesi, kielitaitosi, mitä tietoja tai taitoja haluaisit opettaa vaihdossa?
Voit liittää mukaan myös CV:si
Kirjallisen hakemuksen lisäksi lähetä lyhyt englanninkielinen esittelyvideo itsestäsi WhatsApp-viestinä numeroon 0406858854 (tai sähköpostin liitetiedostona)
Lisätietoja ONL:n toimistolta joko sähköpostilla tai puhelimitse.
Kategoriat Ajankohtaista, Yleinen Avainsanat armenia, ohjaajavaihto
Olemme syrjinnästä vapaa alue
Ortodoksisten nuorten liitto ONL ry, Kirkkokatu 18A+B17, 80100 Joensuu.
onl(a)ort.fi, puh. 050 465 8173
© 2022 Ortodoksisten nuorten liitto • Built with GeneratePress
Käytämme evästeitä ja muita vastaavia tekniikoita sivuston kävijäliikenteen tilastointiin. Valitse hyväksytkö evästeet.
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Tähän luokkaan kuuluvat evästeet ja muut vastaavat tekniikat, joita käytetään sivuston kävijäliikenteen analysointiin, mainonnan kohdentamiseen tai muihin vastaaviin tarkoituksiin, jotka eivät ole sivuston toiminnalle välttämättömiä.